Gamere foretrekker eldre spill
Hva frister mest, nye eller gamle spill? En ny rapport fra analyseselskapet Newzoo tyder på at du mest sannsynlig bruker tiden din i spill som er over seks år gamle. I fjor skal nemlig gamere flest ha brukt hele 61 prosent av spilletiden sin på minst seks år gamle spill. Det høres litt rart ut, men er kanskje ikke så overraskende når vi ser på hvilke spill som havner i denne kategorien. Der finner vi nemlig mye omtalte flerspillertitler som enten er gratis å laste ned, eller «live service»-spill som fortsatt oppdateres med nytt innhold. De fem mest populære, som gamere bruker en fjerdedel av spilltimene sine i, er: Fortnite, Roblox og Minecraft er mest spilt på PC, mens Fortnite kan notere seg å være mest populært på alle konsollene også. Nye spill frister stadig mindre Newzoos undersøkelse avslører videre at gamere bare tilbringer 23 prosent av tiden i spill som er nyere enn tre år. Det til tross for at fjoråret bød på stortitler som Baldurs Gate III - med en langt over 100 timer lang kampanje - et nytt Mario- og Zelda-spill og Spider-Man 2, for å nevne noen.  Alle anerkjente og hyllede titler som altså likevel ikke klarer å rive folk vekk fra de gratis flerspillertitlene særlig lenge. Vi bruker angivelig stadig mindre av gamingtiden vår i nye spill for hvert år som går. Spiller mindre enn før Rapporten viser ellers at de fleste spillere bruker mye mindre tid foran skjermen nå enn tidligere. Spilletiden har gått ned med 26 prosent siden 2021, som riktig nok var et pandemiår der mange brukte ekstra tid innendørs og ikke hadde så mange underholdningstilbud.  Om du ønsker deg flere tradisjonelle historiedrevne spill er rapporten dårlige nyheter. Ved siden av å vise til at gamere flest foretrekker flerspillertitler og gratisspill, peker den på at bransjen vil ha størst sjanse til å vokse om de omfavner nye markeder.  Betaling i spill, såkalte «in game»-transaksjoner, stod for øvrig for nesten halvparten av inntektene til spillbransjen i fjor. Newzoo påpeker at mange også ønsker seg helt nye opplevelser, og et mangfold av spill. Det kan likevel bli en utfordring når rapporten forteller om en trend der det blir færre, men større spillutviklingsselskaper som lager spillene. Store spillselskaper må generere mer penger fra salg, som kan føre til at de tar mindre risiko under utviklingen.
En rapport viser at spillere bruker over halvparten av tiden sin på spill som er eldre enn seks år.  De fem mest populære spillene utgjør en fjerdedel av spilltiden: "Fortnite", "Roblox", "League of Legends", "Minecraft", og "GTA 5". Gamere bruker bare 23 prosent av spilltiden sin på titler som er nyere enn tre år, og nye spill blir stadig mindre populære. Gjennomsnittlig skjermtid blant spillere har falt med 26 prosent siden 2021. Betaling i spill sto for nesten halvparten av spillindustriens inntekter i fjor.